2003 అక్టోబరు గణాంకాలను అనుసరించి నార్వే జనాభా అక్టోబరులో 50,96,300 మంది ఉన్నారు. నార్వేజియన్లు ఉత్తర జర్మనీ జాతి ప్రజలు. 20 వ శతాబ్దం చివరి నుండి నార్వే దక్షిణ - మధ్య ఐరోపా, మిడిస్ట్, ఆఫ్రికా, ఆసియాల నుండి వలస వచ్చిన వారిని ఆకర్షించింది.
2012 లో ఒక అధికారిక అధ్యయనం మొత్తం జనాభాలో 86% నార్వేలో జన్మించిన ప్రజలూ లేకుంటే కనీసం తల్లితండ్రులలో ఒకరైనా అయి ఉంటారని తేలింది. 710,000 కన్నా ఎక్కువ మంది వ్యక్తులు (14%) వలసదారులు వారి వారసులు ఉన్నారు.వీరు వలసదారులకు నార్వేలో పుట్టిన వారు 1,17,000 మంది ఉన్నారు.


2013 లో నార్వేజియన్ జనాభాలో 14% వలస వచ్చిన తల్లిదండ్రుల వలసదారులు పిల్లలేనని నార్వేజియన్ ప్రభుత్వం తెలియజేసింది. సుమారు 6% మంది వలసదారుల జనాభా ఐరోపా సమాఖ్య, ఉత్తర అమెరికా, ఆస్ట్రేలియా నుండి వచ్చినవారని,8.1% ఆసియా, ఆఫ్రికా, లాటిన్ అమెరికా నుండి వచ్చిన వారు ఉన్నారు.

2012 లో మొత్తం 6,60,000 మంది వలస వచ్చిన నేపథ్యం ఉన్న వారిలో 4,07,262 మంది నార్వే పౌరసత్వం (62.2%) కలిగి ఉన్నారు.

వలసదారులు నార్వేజియన్ మున్సిపాలిటీలు అన్నింటిలో స్థిరపడ్డారు. 2012 లో వలసదారులు అత్యధికంగా ఉన్న నగరాలు లేదా పురపాలక సంఘాలు ఓస్లో (32%), డ్రమమెన్ (27%). స్టావాంగెర్లో 16%గా ఉన్నారు. రాయిటర్స్ ఓస్లో "పెరిగిన ఇమ్మిగ్రేషన్ కారణంగా ఐరోపాలో అత్యంత వేగంగా పెరుగుతున్న నగరం" పేర్కొన్నది. ఇటీవలి సంవత్సరాల్లో నార్వే జనాభా పెరుగుదల ఎక్కువగా ఉంది. 2011 లో నవజాత శిశుల్లో 16% మందికి వలస వచ్చిన నేపథ్యం ఉంది.

సామీ ప్రజలు సుదూర ఉత్తర ప్రాంతాలలో నివసిస్తున్నారు. వీరు సంప్రదాయబద్ధంగా నార్వే, ఉత్తర స్వీడన్ ప్రాంతాల్లో అలాగే ఉత్తర ఫిన్లాండ్లో,రష్యా లోని కోలా ద్వీపకల్పంపై నివాసిస్తున్నారు. 18 వ శతాబ్దం నుంచి 20 వ శతాబ్దం వరకు వలస కొనసాగించిన ఫిన్నిష్ మాట్లాడే ప్రజల వారసులు అల్పసంఖ్యాక వర్గంగా ఉత్తర నార్వేలో నివసిస్తున్నారు. 19 వ శతాబ్దం నుండి 1970 వరకు నార్వేజియన్ ప్రభుత్వం సామీ, కువెన్ రెండింటినీ సమైక్యం చేసేందుకు ప్రయత్నించి వీరిని ఆధిక్యత కలిగిన భాష, సంస్కృతి, మతం దత్తతస్వీకరించడానికి ప్రోత్సహించింది. ఈ "నార్వేజేషన్ ప్రక్రియ" కారణంగా సామీ లేదా కువన్ పూర్వీకులు అనేక కుటుంబ సభ్యులు ఇప్పుడు నార్వేజియన్లగా గుర్తించబడుతున్నారు.

విద్య
రవాణా
ఆర్ధికరంగం
గణాంకాలు